ai4bharat/Pralekha huggingface dataset:
भारतीय निवडणूक आयोग
राजपत्र अधिसूचना उपराष्ट्रपती निवडणूक, 2022
नवी दिल्ली, 5 जुलै 2022
आज  भारतीय राजपत्रात प्रकाशित झालेल्या अधिसूचनेद्वारे, निवडणूक आयोगाने उपराष्ट्रपती पदाच्या निवडणुकीसाठी खालील तारखा निश्चित केल्या आहेत:-
- 19 जुलै 2022 , नामनिर्देशनपत्र दाखल करण्याची अंतिम तारीख;
- 20 जुलै 2022, , नामनिर्देशनपत्रांची छाननी;
- 22 जुलै 2022, , नामनिर्देशनपत्र मागे घेण्याची अंतिम तारीख; आणि
- 6 ऑगस्ट, 2022, , या दिवशी आवश्यकता भासल्यास मतदान घेतले जाईल.
आयोगाने 1 जुलै 2022 रोजी जारी केलेल्या स्वतंत्र अधिसूचनांद्वारे,उपराष्ट्रपतीपदाच्या निवडणुकीसाठी लोकसभेचे महासचिव उत्पल कुमार सिंह यांची निवडणूक अधिकारी म्हणून नियुक्ती केली आहे आणि सहसचिव पी.सी त्रिपाठी आणि लोकसभा सचिवालयाचे संचालक राजू श्रीवास्तव यांची सहायक निवडणूक अधिकारी म्हणून नियुक्ती करण्यात आली आहे.
राष्ट्रपती आणि उपराष्ट्रपती निवडणूक नियम, 1974 च्या नियम 3 अंतर्गत आवश्यकतेनुसार,निवडणूक अधिकाऱ्यांनी सार्वजनिक सूचनेद्वारे आज, 5 जुलै, 2022 रोजी अधिसूचित केले आहे की-
- नामनिर्देशनपत्र, उमेदवार किंवा त्याच्या प्रस्तावक किंवा अनुमोदकांपैकी कोणीही निवडणूक अधिकाऱ्यांना त्यांच्या खोली क्रमांक 18, तळमजला, संसद भवन, नवी दिल्ली येथील कार्यालयात किंवा ते अपरिहार्य कारणामुळे गैरहजर असल्यास, सहाय्यक निवडणूक अधिकारी सहसचिव पी.सी त्रिपाठी आणि लोकसभा सचिवालयाचे संचालक राजू श्रीवास्तव यांच्याकडे सदर कार्यालयात सकाळी 11 ते दुपारी 3 या वेळेत कोणत्याही दिवशी  सादर करता येतील. मात्र 19 जुलै 2022 नंतर सादर करता येणार नाही.
- प्रत्येक नामनिर्देशनपत्रासोबत ज्या संसदीय मतदारसंघात उमेदवार मतदार म्हणून नोंदणीकृत आहे त्या मतदार यादीतील उमेदवाराशी संबंधित नोंदीची प्रमाणित प्रत असावी;
- प्रत्येक उमेदवाराने फक्त पंधरा हजार रुपये जमा करावेत किंवा जमा केले जाऊ शकतात .ही रक्कम निवडणूक अधिकाऱ्यांकडे नामनिर्देशनपत्र सादर करताना रोख स्वरूपात किंवा आधी भारतीय रिझर्व्ह बँकेत किंवा सरकारी तिजोरीत जमा केली जाऊ शकते.आणि नंतर नामनिर्देशनपत्रासोबत ही रक्कम जमा केल्याची पावती जोडणे आवश्यक आहे;
- नामनिर्देशन पत्राचे अर्ज वरील कार्यालयातून उपरोक्त वेळी प्राप्त होऊ शकतात;
- कायद्याच्या कलम 5बी च्या उप -कलम  अन्वये, नाकारण्यात आलेल्या नामनिर्देशनपत्रां व्यतिरिक्त अन्य नामनिर्देशन पत्रांची छाननी , बुधवार, 20 जुलै, 2022 रोजी खोली क्रमांक 62, पहिला मजला, संसद भवन, नवी दिल्ली येथे सकाळी 11 वाजता केली जाईल.
- नामनिर्देशन पत्र मागे घेण्याची नोटीस उमेदवाराद्वारे किंवा उमेदवाराने लिखित स्वरुपात अधिकृत केलेल्या त्याचा कोणताही एक प्रस्तावक किंवा अनुमोदकांद्वारे, परिच्छेद  मध्ये नमूद केलेल्या ठिकाणी निवडणूक अधिकाऱ्यांना 22 जुलै 2022 रोजी दुपारी तीन वाजे पर्यंत सादर करता येईल;
- निवडणूक लढवली जात असल्यास, शनिवार, 6 ऑगस्ट, 2022 रोजी सकाळी 10 ते संध्याकाळी 5 दरम्यान नियमानुसार निश्चित केलेल्या मतदानाच्या ठिकाणी मतदान घेतले जाईल.
या अधिसूचना आणि सर्व राज्ये/केंद्रशासित प्रदेशांच्या अधिकृत राजपत्रांमध्ये निवडणूक अधिकाऱ्यांनी जारी केलेल्या सार्वजनिक सूचना एकाचवेळी पुनर्प्रकाशित करण्याची व्यवस्था देखील करण्यात आली आहे.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधील पाणीसाठ्यात 4 टक्के वाढ
नवी दिल्ली, 13 जुलै 2018
देशातील महत्त्वाच्या 91 धरणातल्या जलसाठ्यांमध्ये 12 जुलै 2018 रोजी संपलेल्या सप्ताहामध्ये 38.157 अब्ज घनमीटर पाणी शिल्लक असून, एकूण साठवणूक क्षमतेच्या ते 24 टक्के इतके आहे. गेल्या वर्षीच्या याच कालावधीतील साठ्याच्या 107 टक्के इतका हा साठा आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 5.56 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 18 टक्के पाणीसाठा उपलब्ध आहे.
राजस्थान, पश्चिम बंगाल, त्रिपुरा, महाराष्ट्र, उत्तराखंड, आंध्र प्रदेश-तेलंगण, कर्नाटक, केरळ आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. मात्र, हिमाचल प्रदेश, पंजाब, झारखंड, ओडिशा, गुजरात, उत्तर प्रदेश, मध्य प्रदेश, छत्तीसगड आणि तेलंगणा या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
N.Sapre/R.Aghor/P.Malandkar
(Visitor Counter : 53
आरोग्य आणि कुटुंब कल्याण मंत्रालय
आरोग्य मंत्रालयाने सुरु केला बजेट डॅशबोर्ड
नवी दिल्ली, 19 सप्टेंबर 2018
आरोग्य आणि कुटुंब कल्याण मंत्रालयाने बजेट, खर्च आणि देयक भरणा स्थितीबाबत एक नवीन बजेट डॅशबोर्ड सुरु केला आहे. यामध्ये आयुष मंत्रालय आणि आरोग्य संशोधन विभाग यांचाही समावेश आहे. या डॅशबोर्डमध्ये सर्व महत्वपूर्ण योजनांची सविस्तर माहिती उपलब्ध आहे.
या डॅशबोर्डमध्ये मागणीनुसार माहिती पुरवण्याची एसएमएस सुविधा आहे. विजया श्रीवास्तव आणि भारती दास यांच्या नेतृत्वाखाली आरोग्य मंत्रालयाच्या चमूने व्यय विभागाचे सचिव ए.एन.झा यांच्या समोर डिजिटल बजेट डॅशबोर्डबाबत आज सादरीकरण केले.
N.Sapre/S.Kane/P.Malandkar
(Visitor Counter : 52
अर्थ मंत्रालय
राष्ट्रीय पेन्शन प्रणाली  आणि अटल पेन्शन योजने  अंतर्गत नोंदणीकृत ग्राहकांच्या संख्येनं केला 6.62 कोटींचा टप्पा पार
नवी दिल्ली, 1 सप्टेंबर 2023
राष्ट्रीय पेन्शन  प्रणाली  आणि अटल पेन्शन योजने  अंतर्गत एकत्रितपणे नोंदवल्या गेलेल्या ग्राहकांची संख्या 6.62 कोटीच्या पुढे गेली आहे, आणि व्यवस्थापना अंतर्गत एकूण मालमत्ता  रु 10 लाख कोटी इतकी झाली आहे.
|
|
Sector
|
|
AUM 
|
|
Central Government
|
|
2,40,902.87
|
|
CAB
|
|
42,246.13
|
|
State Government
|
|
4,36,071.72
|
|
SAB
|
|
63,133.73
|
|
Corporate
|
|
1,35,218.06
|
|
All Citizen Model
|
|
47,663.36
|
|
NPS Lite
|
|
5,157.12
|
|
APY
|
|
30,051.28
|
|
Total
|
|
10,00,444.26
पेन्शन फंड नियामक आणि विकास प्राधिकरण , संबंधित जोखीम आणि ट्रेड-ऑफची स्पष्ट समज राखून सदस्यांमध्ये आर्थिक साक्षरता वाढवण्यासाठी, पूर्ण माहिती पश्चात निर्णय घेण्यासाठी आणि औपचारिक आर्थिक क्षेत्राच्या फायद्यांचा लाभ घेण्यासाठी त्यांना सक्षम बनवण्यासाठी नियमितपणे विविध उपक्रम राबवले जातात.
एनपीएस
1 जानेवारी 2004 रोजी किंवा त्यानंतर केंद्र सरकारच्या सेवेत रुजू होणाऱ्या सर्व सरकारी कर्मचाऱ्यांसाठी  राष्ट्रीय पेन्शन प्रणाली  लागू करण्यात आली आहे. त्यानंतर, 1 जून 2015 पासून, अटल पेन्शन योजना सुरू करण्यात आली असून, या योजनेने सामाजिक सुरक्षा योजनांना आवश्यक ती गती दिली आहे.
राष्ट्रीय पेन्शन प्रणाली दिवस 
निवृत्ती वेतन आणि सेवानिवृत्ती नियोजनाला चालना देण्याच्या उद्देशाने, पेन्शन फंड नियामक आणि विकास प्राधिकरण , दरवर्षी 1 ऑक्टोबर हा दिवस “राष्ट्रीय पेन्शन प्रणाली दिवस ” म्हणून साजरा करते.
हा उपक्रम भारतीय नागरिकांना त्यांच्या सेवानिवृत्तीनंतरच्या टप्प्यात आर्थिक दृष्ट्या स्वयंपूर्ण करण्यामध्ये हातभार लावतो.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 66
दूरसंचार आणि माहिती तंत्रज्ञान मंत्रालय
महाराष्ट्र टपाल विभागाच्या निवृत्तिवेतनधारकांसाठी / कुटुंब निवृत्तवेतनधारकांसाठी 52वी पेंशन अदालत दिनांक16-03-2023
मुख्य पोस्टमास्तर जनरल, महाराष्ट्र सर्कल, मुंबई द्वारे टपाल विभागाच्या निवृत्तिवेतनधारकांसाठी / कुटुंब निवृत्तवेतनधारकांसाठी 52वी पेंशन अदालत दिनांक16-03-2023 रोजी 11.00 वाजता मुख्य पोस्टमास्तर जनरल, महाराष्ट्र सर्कल, मुंबई -400 001 येथे आयोजित केली आहे.
निवृत्तिवेतनधारकांच्या लाभाशी संबंधित तक्रारी, जे टपाल विभागातून निवृत्त झाले आहेत / ज्यांचा सेवेत असताना मृत्यु झालेला आहे, टपाल विभाग, महाराष्ट्र आणि गोवा राज्यांचे निवृत्तिवेतनधारक ज्यांची 3 महिन्यांच्या आत पूर्तता झालेली नाही अशा प्रकरणांचा डाक पेंशन अदालत मध्ये विचार केला जाईल.
पेंशन अदालतमध्ये पूर्णपणे कायदेशीर मुद्द्यांची प्रकरणे, ई. वारसा प्रमाणपत्र, कल्पित पेन्शन, टीबीओपी / एमएसीपी पदोन्नती, वेतनश्रेणी वाढविणे आणि धोरणात्मक बाबींसह शिस्तभंगाच्या आणि डी.पी.सी च्या पुनरावलोकनासाठी प्रलंबित प्रकरणांचा विचार केला जाणार नाही. निवृत्तिवेतनधारक खाली दिलेल्या प्रपत्रामध्ये आपल्या अर्जाच्या तीन प्रति, लेखा अधिकारी / सचिव, पेंशन अदालत, मुख्य पोस्टमास्तर जनरल कार्यालय, महाराष्ट्र सर्कल, मुंबई जीपीओ भवन, दूसरा मजला, मुंबई – 400 001 ला 15-02-2023 रोजी किंवा यापूर्वी वैयक्तिक रुप ने  पाठवू शकतात. 15-02-2023 च्या नंतर मिळालेल्या अर्जांवर पेंशन अदालतमध्ये विचार करण्यात येणार नाही.
भारतीय डाक विभाग
डाक पेंशन अदालतच्या अर्जाचा फॉर्म
|
|
क्र.
|
|
विषय
|
|
वैयक्तिक / निवृत्तिवेतनधारक अन्वये भरण्यात येणारे तपशील
|
|
1.
|
|
निवृत्ती / मृत्युच्यावेळी पदनामसह निवृत्तिधारकाचे / कुटुंब निवृत्तिधारकाचे नाव
|
|
|
|
2.
|
|
कार्यालयाचे नाव जिथून निवृत्त झाले आहेत आणि निवृत्तीची तारीख
|
|
|
|
3
|
|
पीपीओ क्रमांक
|
|
|
|
4
|
|
पोस्टऑफिसचे नाव जिथे पेंशन घेतली जात आहे.
|
|
|
|
5
|
|
निवृत्तिवेतनधारकाचा पोस्टाचा पत्ता
दूरध्वनी सोबत.
|
|
|
|
6
|
|
थोडक्यात तक्रार

|
|
|
|
7
|
|
व्यक्ती / निवृत्तिवेतनधारकांची सही आणि दिनांक
|
|
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 19 मे 2021
आरोग्य मंत्रालयाची कोविड-19 घडामोडींवरील माहिती
भारतात सलग सहाव्या दिवशी, दैनंदिन बरे होणाऱ्या एकूण रुग्णांची संख्या दैनंदिन नवीन रुग्णांपेक्षा अधिक झाली असून गेल्या 24 तासांत 3,89,851 रुग्ण बरे झाले.
भारतात कोविडमुक्त झालेल्याची एकूण संख्या आज 2,19,86,363 वर पोहोचली आहे. बरे होण्याचा राष्ट्रीय दर 86.23% पर्यंत पोहोचला आहे.
नवीन बरे झालेल्या रुग्णांपैकी 74.94% दहा राज्यातील आहेत.
भारतात सलग तिसऱ्या दिवशी 3 लाखांपेक्षा कमी नवीन रुग्णांची नोंद झाली आहे.
गेल्या 24 तासांत 2,67,334 नवीन रुणांची नोंद झाली.
गेल्या 24 तासांत नोंद झालेल्या रुग्णांपैकी 74.46% रुग्ण दहा राज्यांमधील आहेत. तमिळनाडूमध्ये सर्वाधिक नवीन 33,059,रुग्ण आढळले आहेत, त्याखालोखाल केरळमध्ये 31,337 नवीन रूग्ण आढळले आहेत.
गेल्या 24 तासांत त्यात 1,27,046 ने घट झाली आहे.
आता देशातील एकूण पॉझिटिव्ह रूणांपैकी 12.66% रूग्ण सक्रीय आहेत.
देशाच्या एकूण सक्रिय रुणांपैकी 69.02% रुग्ण 8 राज्यातील आहेत.
गेल्या 24 तासांत 20 लाखांहून अधिक चाचण्या करण्यात आल्या , तर दैनंदिन पॉझिटिव्हिटी दर घसरून 13.31% वर आला आहे.
गेल्या 24 तासात देशात 20.08 लाख चाचण्या घेण्यात आल्या असून हा जागतिक विक्रम आहे.
आतापर्यंत देशभरात 32 कोटीहून अधिक चाचण्या घेण्यात आल्या आहेत.
एकत्रित पॉझिटिव्हिटी दर 7.96% आहे.
देशभरातील लसीकरण मोहिमेच्या तिसऱ्या टप्प्याअंतर्गत देशातील कोविड -19 लसींच्या एकूण मात्रांची संख्या आज 18.58 कोटींवर पोहोचली आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण 18,58,09,302 लसींच्या मात्रा 27,10,934 सत्रांद्वारे देण्यात आल्या आहेत. यामध्ये 96,73,684 आरोग्य कर्मचारी , 66,59,125 एचसीडब्ल्यू , 1,45,69,669 आघाडीवर काम करणारे कर्मचारी , 82,36,515 आघाडीवर काम करणारे कर्मचारी ,18-44 वयोगटातील 64,77,443 लाभार्थी ,45 ते 60 वयोगटातील 5,80,46,339  आणि 93,51,036  तर 45 ते 60 वर्षे वयोगटातील 5,48,16,767 पहिली मात्रा तर, 79,78,724 लाभार्थींना लसीची दुसरी मात्रा देण्यात आला.
इतर अपडेट्स :
Jaydevi PS/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 72
आरोग्य आणि कुटुंब कल्याण मंत्रालय
भारतात नव्या रुग्ण संख्येचा घटता कल जारी राखत 1.52 लाख दैनंदिन नव्या रुग्णांची नोंद
गेल्या 50 दिवसातल्या सर्वात कमी दैनंदिन नव्या रुग्णसंख्येची नोंद
गेल्या 24 तासात उपचाराधीन रुग्णसंख्येत 88,416 ने घट होऊन एकूण संख्या झाली 20,26,092
सलग 18 व्या दिवशी, दैनंदिन नव्या रुग्णांच्या संख्येपेक्षा बरे होणाऱ्यांची संख्या जास्त
रुग्ण बरे होण्याच्या दरात वाढ होऊन हा दर झाला 91.60%
चाचण्यांच्या क्षमतेत वाढ- आतापर्यंत 34.48 कोटी चाचण्या करण्यात आल्या
राष्ट्रीय लसीकरण अभियानांतर्गत आतापर्यंत 21.3 कोटी पेक्षा जास्त लसीच्या मात्रा देण्यात आल्या
भारतात दैनंदिन नव्या रुग्ण संख्येचा घटता कल जारी राखत 1.52 लाख या गेल्या 50 दिवसातल्या सर्वात कमी दैनंदिन नव्या रुग्णसंख्येची नोंद झाली आहे.
सलग चौथ्या दिवशी देशात 2 लाखापेक्षा कमी दैनंदिन नव्या रुग्णांची नोंद झाली आहे.
गेल्या 24 तासात 1,52,734 नव्या रुग्णांची नोंद झाली.
भारतात उपचाराधीन रुग्णांच्या संख्येत सातत्याने घट होत असून ही संख्या आज 20,26,092 झाली आहे.
गेल्या 24 तासात उपचाराधीन रुग्णसंख्येत 88,416 ने घट झाली असून उपचाराधीन रुग्ण, देशाच्या एकूण पॉझीटीव्ह रुग्णांच्या 7.22% आहेत.
सलग 18 व्या दिवशी, दैनंदिन नव्या रुग्णांच्या संख्येपेक्षा बरे होणाऱ्यांची संख्या जास्त आहे. गेल्या 24 तासात 2,38,022 रुग्ण बरे झाले.
महामारीच्या सुरवातीपासूनच्या कोरोना बाधितामधून 2,56,92,342 लोक कोरोनातून बरे झाले असून गेल्या 24 तासात 2,38,022 रुग्ण बरे झाले. रुग्ण बरे होण्याचा दर 91.60% झाला आहे.
गेल्या 24 तासात 16,83,135 चाचण्या करण्यात आल्या असून भारताने आतापर्यंत 34.48 कोटी चाचण्या केल्या आहेत.
देशभरात चाचण्यांच्या संख्येत वाढ होत असतानाच साप्ताहिक पॉझीटीव्हिटी दरामध्ये सातत्याने घट होत आहे. साप्ताहिक पॉझीटीव्हिटी दर सध्या 9.04% असून दैनंदिन पॉझीटीव्हिटी दर आज 9.07 % आहे. सलग 7 व्या दिवशी हा दर 10 % पेक्षा कमी आहे.
राष्ट्रीय लसीकरण अभियानांतर्गत आतापर्यंत 21.3 कोटी पेक्षा जास्त लसीच्या मात्रा देण्यात आल्या.
आज सकाळी 7 वाजता प्राप्त झालेल्या अहवालानुसार 30,28,295 सत्राद्वारे एकूण 21,31,54,129 मात्रा देण्यात आल्या.
यामध्ये यांचा समावेश आहे-
|
|
HCWs
|
|
1st Dose
|
|
98,67,310
|
|
2nd Dose
|
|
67,76,644
|
|
FLWs
|
|
1st Dose
|
|
1,55,92,325
|
|
2nd Dose
|
|
84,97,120
|
|
Age Group 18-44 years
|
|
1st Dose
|
|
1,89,64,595
|
|
2nd Dose
|
|
10,058
|
|
Age Group 45 to 60 years
|
|
1st Dose
|
|
6,56,60,693
|
|
2nd Dose
|
|
1,05,74,441
|
|
Over 60 years
|
|
1st Dose
|
|
5,85,28,448
|
|
2nd Dose
|
|
1,86,82,495
|
|
Total
|
|
21,31,54,129
विज्ञान आणि तंत्रज्ञान मंत्रालय
सीएसआयआर-नीरी येथे झाल्या 3000 पेक्षा जास्त कोविड-19 नमुना चाचण्या
नवी दिल्ली, 24 जून 2020
सीएसआयआर-नीरी  येथे एप्रिल 2020 पासून कोविड-19चे नमुने तपासण्याची सुविधा उपलब्ध झाली आहे. आतापर्यंत त्यांनी कोविड-19च्या अशा 3000 पेक्षा जास्त तपासणी चाचण्या केल्या आहेत.
सीएसआयआर-नीरी येथे दिवसाला 50 नमुने तपासण्यासाठी आवश्यक त्या सुविधा उपलब्ध आहेत. चाचण्या करण्यापूर्वी जैवसंरक्षण व जैवसुरक्षिततेची योग्य ती खबरदारी येथे घेतली जाते. या चाचण्या उपलब्ध करण्यापूर्वी कायद्याने बंधनकारक असलेल्या आवश्यक त्या सर्व मान्यता प्राप्त केल्या गेल्या, असे सीएसएसआर - नीरीचे संचालक डॉ राकेशकुमार म्हणाले.
ही सुविधा नागपूर आणि विदर्भातील आसपासच्या विभागांसाठी  उपलब्ध आहे. कोविड-19चे नमुने तपासणी चाचण्यांव्यतिरिक्त, आरोग्य कर्मचाऱ्यांना रूग्णांची सेवा करताना कोणत्याही प्रकारे या विषाणूचा संसर्ग होऊ नये, यासाठी वैयक्तिक संरक्षक साधने  देखील सीएसआयआर - नीरीकडून दिली जात आहेत, असे सीएसआयआर - नीरी येथील वैज्ञानिक डॉ प्रकाश कुंभारे यांनी सांगितले.
सीएसआयआर - नीरी येथील विषाणूशास्त्र प्रयोगशाळेत कोविड-19 विषाणू चाचणी
सीएसआयआर - नीरीच्या विषाणूशास्त्र प्रयोगशाळेतील पथक कोविड-19 चाचणी करतानाS.Pophale/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
पंतप्रधान कार्यालय
खासदार आणि माजी मंत्री रत्तनलाल कटारिया यांच्या निधनाबद्दल पंतप्रधानांनी व्यक्त केला शोक
पंतप्रधान नरेंद्र मोदी यांनी खासदार आणि माजी मंत्री रत्तन लाल कटारिया यांच्या निधनाबद्दल तीव्र शोक व्यक्त केला आहे.
आपल्या ट्विट संदेशात पंतप्रधान म्हणाले;
"खासदार आणि माजी मंत्री रत्तन लाल कटारिया जी यांच्या निधनाने व्यथित झालो. सार्वजनिक सेवा आणि सामाजिक न्यायासाठी त्यांनी दिलेल्या भरीव योगदानासाठी त्यांचे कायम स्मरण केले जाईल. त्यांनी हरियाणात भाजपला मजबूत करण्यात मोलाची भूमिका बजावली. त्यांच्या कुटुंबिय आणि समर्थकांप्रती सहवेदना. ओम शांती."
पंतप्रधान कार्यालय
पंतप्रधानांनी पंजाबचे माजी मुख्यमंत्री प्रकाश सिंग बादल यांना त्यांच्या वाढदिवसानिमित्त शुभेच्छा दिल्या
नवी दिल्ली, 8 डिसेंबर 2021
पंतप्रधान नरेंद्र मोदी यांनी पंजाबचे माजी मुख्यमंत्री प्रकाश सिंग बादल यांना त्यांच्या वाढदिवसानिमित्त शुभेच्छा दिल्या आहेत.
एका ट्विटमध्ये पंतप्रधान म्हणाले;
"भारतातील सर्वात आदरणीय राज्यकर्त्यांपैकी एक, प्रकाश सिंग बादलजी यांना वाढदिवसाच्या शुभेच्छा. त्यांनी पंजाबच्या प्रगतीसाठी, विशेषत: समाजातील दुर्बल घटकांसाठी अतिशय कठोर परिश्रम केले . त्यांना दीर्घ आणि निरोगी आयुष्य लाभो अशी मी प्रार्थना करतो."
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
महाराष्ट्रातल्या संस्थांनी तयार केलेल्या आयुर्वेदिक “पवित्रपाती” या फेस मास्कचे आणि “ औषध तारा” या जीवाणू प्रतिबंधक पोशाखाचे प्रारंभिक वितरण
पुणे, 13 ऑगस्ट 2020
पुण्याच्या डीआयएटी अर्थात डिफेन्स इन्स्टिट्यूट ऑफ ऍडव्हान्स्ड टेक्नॉलॉजी या संस्थेने आयुर्वेदावर आधारित बायोडिग्रेडेबल फेस मास्कचे नॅनोफायबर्स विकसित केले असून ते जिवाणू/ विषाणूंना प्रतिबंध करत विषाणूंना निष्क्रिय करण्याचे कार्य करतात. त्यांना पवित्रपाती असे नाव देण्यात आले आहे.
कोविड 19 विषाणूचा फैलाव रोखण्यासाठी या उत्पादनाची मोठ्या प्रमाणावर प्रत्यक्ष निर्मिती करण्यासाठी पुण्याची डीआयएटी आणि कोल्हापूरच्या सिद्धेश्वर टेक्स्टाईल्स प्रा. लि. या कंपनीदरम्यान जून 2020 मध्ये तंत्रज्ञान हस्तांतरण करार करण्यात आला. या कंपनीने आता पवित्रपाती नावाचा आपला पहिला आयुर्वेदिक बायोडिग्रेडेबल फेस मास्क बाजारात विक्रीसाठी आणला आहे. महाराष्ट्रातील मेसर्स सिद्धेश्वर टेक्स्टाईल्स प्रा. लि. या कंपनीने सुरुवातीला 10,000 मास्क तयार केले असून वितरक, विक्री प्रतिनिधी आणि औषधनिर्मिती कंपन्यांकडून त्यांना चांगला प्रतिसाद मिळाला आहे. तसेच हे मास्क आता ऍमेझॉन, फ्लिपकार्ट इत्यादी ई कॉमर्स कंपन्यांच्या माध्यमातूनही उपलब्ध होणार आहेत.
या दोन कंपन्यांमध्ये औषध तारा नावाच्या जीवाणूप्रतिबंधक बॉडीसूटच्या निर्मितीसाठी देखील तंत्रज्ञान हस्तांतरण करार करण्यात आला आहे. हा सूट सुपरहायड्रोफोबिक, जीवाणू प्रतिबंधक आणि आरामदायी आहे. या सूटचे कापड कोविड-19 प्रतिबंधक असल्याची मान्यता मिळाली आहे. या सूटच्या अनेक चाचण्या घेण्यात आल्या असून तो स्प्लाश रेझिस्टंट आणि कोणत्याही द्रव किंवा तत्सम पदार्थांना पृष्ठभागावर प्रतिबंध करणारा असल्याचे दिसून आले आहे. या सूटला रुग्णालये, खाजगी कंपन्या, विमान कंपन्या आणि सरकारी संस्थांमध्ये मागणी मिळू शकते. या सूटचे उत्पादन सुरू झाले असून त्यासाठी प्रारंभिक मागणी नोंदवण्यात येऊन तिची पूर्तता देखील झाली आहे. ही दोन्ही उत्पादने डीआयएटीची ट्रेडमार्कप्राप्त उत्पादने आहेत.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
कार्मिक, सार्वजनिक तक्रार आणि निवृत्ती वेतन मंत्रालय
पंतप्रधान नरेंद्र मोदी यांनी जात, धर्म किंवा मतपेटीचा विचार न करता, समाजातल्या सर्वात गरजू व्यक्तीपर्यंत पोहोचणाऱ्या गरीब आणि लोक कल्याणाच्या योजना आखणारी नवी कार्य संस्कृती भारतात रुजवली- केंद्रीय मंत्री डॉ. जितेंद्र सिंह
पंतप्रधान नरेंद्र मोदी यांनी भारतात एक नवी कार्यसंस्कृती रुजवल्याचे केंद्रीय विज्ञान आणि तंत्रज्ञान राज्यमंत्री ; पृथ्वी विज्ञान  राज्यमंत्री तसेच पंतप्रधान कार्यालय,कार्मिक, सार्वजनिक तक्रारी, सेवानिवृत्ती वेतन, अणुऊर्जा आणि अवकाश या खात्यांचे राज्यमंत्री डॉ.जितेंद्र सिंह यांनी म्हटले आहे. जात, पंथ, धर्म किंवा मतपेटीचा विचार न करता गरीब आणि लोक कल्याणाच्या योजना समाजातल्या सर्वात गरजू किंवा तळातल्या माणसापर्यंत पोहोचणाऱ्या योजना आखणारी ही कार्य संस्कृती असल्याचे ते म्हणाले. समकालीन भारताच्या परिस्थितीचा विचार करून, पंतप्रधानांनी सतत स्टार्टअपला चालना दिली आहे. ज्यामुळे प्रत्येक नागरिक स्वतःची रोजीरोटी कमावण्यास सक्षम होतील याचा विचार केला गेला, असंही त्यांनी नमूद केल.ते आज उत्तरप्रदेश मधील मुरादाबाद येथे एका पत्रकार परिषदेला संबोधित करत होते.
8 वर्षांच्या अल्प कालावधीत, केंद्र सरकार अनेक योजना 100% यशस्वी होण्याच्या जवळ पोहोचल्या आहेत आणि “सबका साथ, सबका विकास, सबका विश्वास” या तत्त्वाचे पालन करून पात्र लोकांना या योजनांचा लाभ दिला जात आहे.
डॉ. जितेंद्र सिंह म्हणाले की, गरीब कल्याण अन्न योजना, जन धन योजना, उज्ज्वला योजना, पीएम आवास योजना, हर घर जल योजना, हर घर बिजली योजना आणि आयुष्मान भारत योजना यासारख्या जीवनात परिवर्तन घडवणाऱ्या योजनांमुळे देशातील जनतेने केंद्रात आणि बहुतांश राज्यांमध्ये मोदी सरकारवर पुन्हा विश्वास दाखवला आहे.
तरुणांमध्ये स्टार्टअप आणि तंत्रज्ञान विषयी,तसेच विविध स्टार्टअप्सना सरकारकडून देण्यात येणार्या आर्थिक सहाय्याविषयी आणि स्टार्ट अप च्या विशाल आणि अद्याप न चोखाळलेल्या मार्गांविषयी जागरूकता निर्माण करण्याच्या गरजेचा त्यांनी पुनरुच्चार केला.
मोदी सरकारने, आठ वर्षांच्या कार्यकाळात देशातल्या ‘युवा शक्ती’ आणि ‘नारी शक्ती’च्या आशा-आकांक्षा, ध्येय आणि उद्दिष्टे यांना महत्त्व देत युवा आणि नारी शक्तीसाठी नवी पहाट आणि नवी दिशा दिली आहे, असेही डॉ. जितेंद्र सिंह यांनी नमूद केले.
संरक्षण मंत्रालय
नौदल सन्मान सोहळा- 2020
नवी दिल्ली, 25 सप्टेंबर 2020
नौदलाच्या दक्षिणी कमानीचे फ्लॅग ऑफिसर कमांडिंग इन चीफ, आणि PVSM, AVSM, NM, VSM, ADC असणाऱ्या व्हाइस ऍडमिरल ए.के.चावला यांनी आज 25 सप्टेंबर 2020 रोजी, कोची येथील नौदलाच्या तळावर आयोजित नौदल सन्मान सोहळ्यात भारताच्या राष्ट्रपतींच्या वतीने नौदलातील गुणवंत कर्मचाऱ्यांना शौर्य आणि शौर्येतर पुरस्कारांनी सन्मानित केले. तसेच, नेतृत्वगुण, व्यावसायिक यश आणि उच्च दर्जाची विशेष श्रेणीची सेवा यांचा आविष्कार घडविल्याबद्दल आणि नौदलाच्या सेवेत उत्तुंग कामगिरी केल्याबद्दल त्या-त्या कर्मचाऱ्यांना गौरवित करण्यात आले.
यावेळी चार नौसेना पदके , दोन नौसेना पदके , चार विशिष्ट सेवापदके  प्रदान करण्यात आली. यावेळी कमांडर इन चीफ यांनी 'जीवन रक्षा पदकाचीही ' तसेच गेल्या वर्षभरात उत्कृष्ट कामगिरी केल्याबद्दल वर्ष 2020-21साठी किनारी आणि सागरी पथकांना ‘युनिट सायटेशनची’ही घोषणा केली.
पुरस्कारविजेत्यांचे तपशील पुढीलप्रमाणे-
नौसेना पदके 
- कमांडर शैलेंद्र सिंग
- कमांडर विक्रांत सिंग
- लेफ्टनंट कमांडर रवींद्र सिंग चौधरी
- सुशील कुमार- आघाडीचा नौसेनिक
नौसेना पदके 
- कोमोडोर एमपी अनिलकुमार
- कोमोडोर गुरचरण सिंग
विशिष्ट सेवापदके
- रिअर ऍडमिरल तरुण सोबती
- कोमोडोर अजित व्ही कुमार
- कोमोडोर आर.रामकृष्णन अय्यर
- कॅप्टन के. निर्मल रघु
'जीवन रक्षा पदक
- मुकेश कुमार, प्रमुख पेटी अधिकारी
युनिट सायटेशन
- किनारी पथक- आय.एन.एस. चिल्का 
- सागरी पथक- आय.एन.एस.सुजाता 
यावेळी बोलताना व्हाइस ऍडमिरल ए.के.चावला यांनी सांगितले की, "कर्तव्य बजावतांना नौसेनिकांनी गाजविलेले शौर्य आणि केलेल्या उल्लेखनीय कृतींची भारतीय नौदलाकडून औपचारिकरीत्या दखल घेत असल्याने, हा समारंभ विशेष महत्त्वाचा ठरतो." सर्व पुरस्कार विजेत्यांचे त्यांनी अभिनंदन केले. "हिंदी महासागर क्षेत्रात उत्तम कामगिरी बजावणाऱ्या भारतीय नौदलाप्रमाणेच नौदलातील स्त्री-पुरुषही, आपल्या निःस्वार्थी कामाने कायमच सर्वांपेक्षा वेगळे, उठावदार आणि उत्कृष्ट ठरतात." असे कौतुकोद्गार त्यांनी याप्रसंगी काढले. पंतप्रधानांनी 'सागर- SAGAR म्हणजेच प्रदेशातील सर्वांच्या सुरक्षितता आणि विकासासाठी' मांडलेल्या दृष्टिकोनानुसारच हे सहकार्य दिल्याचेही त्यांनी सांगितले.
या कार्यक्रमात 50 नौसेनिकांनी समारंभपूर्वक मानवंदना दिली. व्हाइस ऍडमिरल ए के चावला यांनी या मानवंदनेचे निरीक्षण केले. त्यानंतर दक्षिणी नौदल कमानीच्या विविध जहाजांवरील व आस्थापनांवरील नौदल सैनिकांच्या चार तुकड्यांनी केलेल्या संचालनाचेही त्यांनी निरीक्षण केले. कमांडर अभिषेक तोमर यांनी या संचालनाचे नेतृत्व केले होते.
भारतीय नौदलाच्या वरिष्ठ अधिकारी आणि मान्यवरांनी या कार्यक्रमाला उपस्थिती लावली. सर्वसामान्यपणे भारतीय नौदलाकरिता या समारंभाचे मध्यवर्ती आयोजन केले जाते. मात्र सध्याच्या कोरोना परिस्थितीत प्रत्येक कमानीत तेथील नौसेनिकांसाठी स्थानिक पद्धतीने हा सोहळा पार पाडण्यात येत आहे. सामाजिक अंतराचे सर्व नियम आणि कोविड-19 चे सर्व नियम या संचालन व कार्यक्रमात पाळण्यात आले.B.Gokhale/J.Waishampayan/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
रस्ते वाहतूक आणि महामार्ग मंत्रालय
बीएस-6 चारचाकी वाहनांसाठी नंबर प्लेट स्टिकरसाठी वेगळ्या रंगाची पट्टी
नोंदणी तपशिलाच्या स्टिकरसाठी बीएस-6 वाहनांसाठी 1 सेंटीमीटर जाडीची हिरवी पट्टी 4 चाकी वाहनांच्या विंडशील्ड्सवर चिकटवली जात आहे
नवी दिल्ली, 8 जून 2020
रस्ते वाहतूक आणि महामार्ग मंत्रालयाने 5 जून 2020 रोजी जारी केलेल्या एस.ओ. 1979  नुसार कोणत्याही इंधन प्रकारच्या बीएस- VI वाहनांसाठी नोंदणी तपशील असलेल्या विद्यमान म्हणजेच पेट्रोल आणि सीएनजी वाहनांवर हलक्या निळ्या रंगाचे आणि डिझेलच्या वाहनांवर केशरी रंगाच्या स्टिकरच्यावर 1 सेंटीमीटर जाडीची हिरवी पट्टी लावणे बंधनकारक केले आहे. आदेशानुसार, आता बीएस- VI वाहनांसाठी स्टिकरच्यावर 1 सेंटीमीटर जाडीची हिरवी पट्टी असेल.
1 एप्रिल 2020 पासून लागू करण्यात आलेली बीएस- VI उत्सर्जन मानके, कठोर आणि स्वच्छ उत्सर्जन मानके प्रदान करतात जी जगभरातील उत्सर्जन मानकांच्या अनुरूप आहेत. इतर देशांमध्ये ज्याप्रकारे अशा उत्सर्जन मानकांसाठी वेगळी ओळख असण्याच्या पद्धतीचे अनुसरण केले जाते त्याचप्रमाणे आपल्या देशात देखील अशी पद्धत लागू करावी अशी विनंती सरकारकडे करण्यात आली होती त्यानुसार ही पद्धत लागू करण्यात आली आहे.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 309